turjo4nis/wikipedia-bn-dump-20250701 huggingface dataset:
মোবাইল গার্ড

মোবাইল গার্ড (আরবি: طليعة متحركة, Tali'a mutaharikka) হল সিরিয়া বিজয়ের সময় খালিদ বিন ওয়ালিদের নেতৃত্বাধীন রাশিদুন সেনাবাহিনীর একটি এলিট অশ্বারোহী বাহিনী। এই বাহিনীকে যুদ্ধক্ষেত্রে প্রয়োজনমাফিক ব্যবহারের জন্য রিজার্ভ রাখা হত।

৬৩৪ সালে আজনাদায়নের যুদ্ধে বিজয় অর্জিত হওয়ার পর খালিদ তার ইরাকি বাহিনী থেকে ৪,০০০ অশ্বারোহী নিয়ে একটি বাহিনী গঠন করেন। আজনাদায়নের পর এই বাহিনীতে ৮,০০০ জন সৈনিক ছিল। প্রাচীন ইতিহাসবিদরা এই বাহিনীকে শানদানকারীদের বাহিনী বলে উল্লেখ করেছেন। ভাল অনুবাদের জন্য ইংরেজিতে একে মোবাইল গার্ড বলা হয়। এই বাহিনীকে খালিদ তার নিজস্ব কমান্ডের আওতায় রাখেন।

লিখিত দলিত অনুসারে দামেস্ক অবরোধের সময় সর্বপ্রথম এই বাহিনীকে ব্যবহার করা হয়। ইয়ারমুকের যুদ্ধের সময় এদের সর্বোত্তম উপযোগীতা দৃশ্যমান হয়। এই যুদ্ধে খালিদ তার অশ্বারোহী বাহিনীর গুরুত্ব ও সামর্থ্য অনুধাবন করে যুদ্ধের চরম প্রতিকূল অবস্থা ঘুরিয়ে আনতে সমর্থ হন। সৈনিকদেরকে এক পাশ থেকে অন্য পাশ এভাবে বিভিন্ন দিকে চালনা করে তিনি বাইজেন্টাইনদের পরাজিত করতে সক্ষম হন। পরবর্তী বছরগুলোতে এই বাহিনীর দ্রুত আক্রমণ ক্ষমতাকে অগ্রভাগে ব্যবহার করা হত। এটি বিরোধীপক্ষকে দ্রুত ছত্রভঙ্গ করে দিতে পারত যা বাইজেন্টাইনদের পরাজিত করতে সহায়ক হয়। হাজিরের যুদ্ধে মোবাইল গার্ড বাহিনী বাইজেন্টাইনদের বিরুদ্ধে বিজয়ী হয় এবং এই যুদ্ধে বাইজেন্টাইনদের একজন সৈনিক জীবিত ছিল না। দ্রুত হামলা করার ক্ষমতার কারণে মুসলিমরা সহজে অল্প ক্ষয়ক্ষতির মাধ্যমে সিরিয়া জয় করতে সক্ষম হয়। এর মধ্যে লোহা সেতুর যুদ্ধ অন্যতম। এরপর এন্টিওকের আত্মসমর্পণ করে।

খালিদ বিন ওয়ালিদ মিলিটারি স্টাফদের সংগঠিত করেন। এর পথ ধরে পরবর্তীতে সামরিক ইতিহাসে জেনারেল স্টাফ প্রথা চালু হয়। মূলত গোয়েন্দা অফিসার হিসেবে কাজ করার জন্য তিনি তার লড়াই করা অঞ্চলগুলো যেমন আরব, ইরাক, সিরিয়া ও ফিলিস্তিন থেকে দক্ষ ও বুদ্ধিমান লোকদের সংগ্রহ করেন। তাদের কাজ ছিল তথ্য সংগ্রহ করা, গুপ্তচরদের সংগঠিত ও কাজ বণ্টন করে এবং খালিদকে হালনাগাদ অবস্থা সম্পর্কে অবহিত রাখা। এরা সেনা সদরদপ্তরের বদলে তার ব্যক্তিগত স্টাফ ছিলেন এবং তিনি যেখানেই যেতেন তার সাথে তারা থাকতেন। লেভান্ট বিজয়ের পর খলিফা উমর কর্তৃক পদচ্যুত হওয়ার আগ পর্যন্ত মোবাইল গার্ড বাহিনী প্রায় চার বছর (৬৩৪ - ৬৩৮) খালিদ বিন ওয়ালিদের অধীনে ছিল।

খালিদের পদচ্যুতির পর এই শক্তিশালী রেজিমেন্টের সমাপ্তি ঘটে। এই বাহিনীর অন্যতম দক্ষ কমান্ডার কাকা ইবনে আমরকে ৬৩৭ সালে কাদিসিয়ার যুদ্ধে পারস্য ফ্রন্টে সাহায্যের জন্য অতিরিক্ত সৈন্য সহকারে পাঠানো হয়। এই যুদ্ধে তিনি গুরুত্বপূর্ণ ভূমিকা পালন করেন। এই বাহিনীর একটি অংশকে পরবর্তীতে পারস্য অভিযানে পাঠানো হয়। অধিকাংশ সদস্য ৬৩৯ – ৬৪০ এর প্লেগে মারা যায়। এর ফলে সিরিয়ার প্রায় ২৫,০০০ মুসলিম প্রাণ হারায়। এর ফলে বহু অধীনস্থ কমান্ডার যেমন জিরার ইবনে আযওয়ার মৃত্যুবরণ করে। তারা মিসর বিজয়ের সময় আমর ইবনুল আসের বাহিনীর সাথে যোগ দেন। রাশিদুন সেনাবাহিনীতে মোবাইল গার্ড বাহিনী নিঃসন্দেহে সর্বোৎকৃষ্ট অংশ ছিল।

আরও দেখুন 
 খালিদ বিন ওয়ালিদ
 রাশিদুন সেনাবাহিনী
 হেটাইরোই (আলেক্সান্ডার দ্য গ্রেটের সেনাবাহিনীর একটি এলিট অশ্বারোহী বাহিনী)
 মুসলিমদের সিরিয়া বিজয়

তথ্যসূত্র 

অশ্বারোহী বাহিনী ও গঠন
রাশিদুন খিলাফত
মুসলিমদের সিরিয়া বিজয়
মধ্যযুগীয় ইসলামের সামরিক ইতিহাস
মিশরের সামরিক ইতিহাস
ইরাকের সামরিক ইতিহাস
১৯৯৬ ক্রিকেট বিশ্বকাপ ফাইনাল

উইলস বিশ্বকাপ ফাইনাল বা ১৯৯৬ ক্রিকেট বিশ্বকাপ ফাইনাল (ইংরেজি: 1996 Cricket World Cup Final) খেলাটি আইসিসি’র পরিচালনায় লাহোরের গাদ্দাফি স্টেডিয়ামে ১৭ মার্চ, ১৯৯৬ তারিখে অনুষ্ঠিত হয়। ব্যবসায়িক অংশীদারীত্বের কারণে এ প্রতিযোগিতাটি উইলস বিশ্বকাপ নামে পরিচিতি পায়। অর্জুনা রানাতুঙ্গা’র অধিনায়কত্বে সহ-স্বাগতিক শ্রীলঙ্কা দল ৭ উইকেটের বিশাল ব্যবধানে শীর্ষসারির দল অস্ট্রেলিয়াকে পরাভূত করে প্রথমবারের মতো বিশ্বকাপ ক্রিকেট প্রতিযোগিতায় শিরোপা লাভ করে। অরবিন্দ ডি সিলভা বোলিং ও ব্যাটিং - উভয় বিভাগেই অনন্য সাধারণ ক্রীড়াশৈলী প্রদর্শনের মাধ্যমে ম্যান অব দ্য ম্যাচের পুরস্কার লাভ করেন। ম্যান অব দ্য সিরিজ নির্বাচিত হন সনাথ জয়াসুরিয়া।

প্রেক্ষাপট 
প্রথম সেমি-ফাইনাল খেলাটি ১,১০,০০০ দর্শকের উপস্থিতিতে কলকাতার ইডেন গার্ডেনসে অনুষ্ঠিত হয়। টসে জয়ী হয়ে অধিনায়ক মোহাম্মদ আজহারউদ্দীন শ্রীলঙ্কাকে ব্যাটিংয়ের জন্য আমন্ত্রণ জানান। শ্রীলঙ্কার ৮ উইকেটে ২৫১ রানের বিপরীতে প্রথম ২০ ওভারে শচীন তেন্ডুলকরের ৬৫ রানের ওপর ভর করে ৯৮ রানে ১ উইকেট হারায়। ভারতের পরবর্তী ব্যাটসম্যানরা ব্যর্থ হওয়ায় চলমান ৩৫ ওভারে ৮ উইকেটে মাত্র ১২০ রান সংগ্রহ করা অবস্থায় উত্তেজিত দর্শকেরা মাঠে ফল ও প্লাস্টিকের বোতল নিক্ষেপ করতে থাকে। দর্শকদের শান্ত রাখার চেষ্টা করা হয়। খেলোয়াড়েরা পুনরায় মাঠে নামলে আরও বোতল নিক্ষিপ্ত হতে থাকে এবং স্ট্যান্ডে আগুন জ্বালিয়ে দেয়। অবশেষে বাধ্য হয়ে ম্যাচ রেফারি ক্লাইভ লয়েড শ্রীলঙ্কাকে বিজয়ী ঘোষণা করতে বাধ্য হন। এ ঘটনাটি টেস্ট কিংবা একদিনের আন্তর্জাতিকে প্রথম অনাকাক্ষিত ঘটনা হিসেবে বিবেচিত হয় যা ২০১২ সাল পর্যন্ত মাত্র দু’টি ঘটনা ঘটে।

মোহালিতে অনুষ্ঠিত দ্বিতীয় সেমি-ফাইনালে অস্ট্রেলিয়া বিজয়ী হয়। একপর্যায়ে মাত্র ১৫ রানে ৪ উইকেটের পতন ঘটলেও তারা নির্ধারিত ৫০ ওভারে ৮ উইকেটে ২০৭ রান করে। ৪২ ওভারে ২ উইকেটে ১৬৫ রান সংগ্রহ করেও শেষ ৫০ বলে ওয়েস্ট ইন্ডিজ ৩৭ রানের ব্যবধানে শেষ ৮ উইকেট হারায়।

বিবরণ 
চূড়ান্ত খেলায় শ্রীলঙ্কার অধিনায়ক অর্জুনা রানাতুঙ্গা টসে জয়ী হয়ে ফিল্ডিং নেন ও ১৯৮৭ সালের বিশ্বকাপ বিজয়ী ও তৃতীয়বারের মতো ফাইনালে অংশগ্রহণকারী অস্ট্রেলিয়াকে ব্যাটিংয়ের আমন্ত্রণ জানান। উল্লেখ্য যে, পূর্ববর্তী পাঁচটি বিশ্বকাপে প্রথমে ব্যাটিংকারী দল বিজয়ী হয়েছিল। ২য় উইকেট জুটিতে মার্ক টেলর-রিকি পন্টিং ১০১ রান তোলেন। পন্টিং ও টেলর আউট হলে দলের রান ৫ উইকেটে ১৭০ হয়। অধিনায়ক মার্ক টেলর দলের পক্ষে সর্বোচ্চ ৭৪ রান করেন ৮৩ বলে, ৮টি চার ও ১টি ছক্কার মার মেরে। অস্ট্রেলিয়া নির্ধারিত ৫০ ওভারে ৭ উইকেটে ২৪১ রান করে।

জবাবে ৪৭তম ওভারেই শ্রীলঙ্কা জয়ের বন্দরে পৌঁছে যায়। শুরুতেই উদ্বোধনী ব্যাটসম্যানদ্বয়কে ৩০ রানের মধ্যে হারায়। অরবিন্দ ডি সিলভা ৪২ রানে ৩ উইকেট সংগ্রহের পাশাপাশি অপরাজিত ১০৭* রান করেন ও ম্যান অব দ্য ম্যাচের পুরস্কার লাভ করেন। তাকে যোগ্য সঙ্গ দেন অশঙ্কা গুরুসিনহা (৬৫) ও অধিনায়ক রানাতুঙ্গা (৪৭*)। ক্রিকেট বিশ্বকাপের ইতিহাসে স্বাগতিক কিংবা সহ-স্বাগতিক দেশের বিশ্বকাপ জয়ের প্রথম ঘটনার সূচনা করে শ্রীলঙ্কা।

তথ্যসূত্র

আরও দেখুন 
 ক্রিকেট
 প্রতিযোগিতা
 বিশ্বকাপ ক্রিকেট
 ১৯৭৫ ক্রিকেট বিশ্বকাপ
 ২০১৫ ক্রিকেট বিশ্বকাপ
 শ্রীলঙ্কা জাতীয় ক্রিকেট দল
 অস্ট্রেলিয়া জাতীয় ক্রিকেট দল
 বিশ্বকাপ ক্রিকেটের রেকর্ড তালিকা

বহিঃসংযোগ 

 Cricket World Cup 1996 Scorecards in CricketFundasc
 Cricket World Cup 1996 from ESPNcricinfo

১৯৯৬ ক্রিকেট বিশ্বকাপ
১৯৯৬-এ ক্রিকেট
১৯৯৬-এ ভারতের ক্রীড়া
১৯৯৬-এ পাকিস্তানের ক্রীড়া
১৯৯৬-এ শ্রীলঙ্কার ক্রীড়া
ক্রিকেট বিশ্বকাপ ফাইনাল
গাদ্দাফি স্টেডিয়াম
এমভি ইয়র্ক

এমভি ইয়র্ক হল তরল গ্যাস পরিবহনকারী একটি ট্যাংকার। ২০১০ সালের শেষের দিকে জাহাজটি সোমালিয়ার জলদস্যুরা দখল করে ও তাদের বিভিন্ন জলদস্যু কার্যক্রম পরিচালনার জন্য এটিকে মাতৃজাহাজে (সাহায্যকারী জাহাজ) পরিনত করে।

২৩শে অক্টোবর, ২০১০ সালে জাহাজটি কেনিয়ার মমবাসা থেকে সেশেলের মাহিতে যাওয়ার পথে কেনিয়ার উপকূলের ২৫০ মাইল দূর থেকে সোমালিয়ার জলদস্যুরা দখল করে নেয়। সম্ভবত জলদস্যুরা একটি ছোট মাছ ধরার নৌকার সাহায্যে কৌশলে এমভি ইয়র্ককে দখল করে নেয়। এসকল নৌকা সাধারনত সোমালিয়ার উপকূলে অবৈধভাবে মাছ ধরার জন্য ব্যবহৃত হয়। ইয়র্ককে জলদস্যুরা তাদের মাতৃজাহাজ হিসেবে ব্যবহার করছে এই ধারনাটি প্রতিষ্ঠিত হয় মূলত ২০১০ সালের ডিসেম্বরের দিকে এবং এ সম্পর্কে সুনির্দিষ্ঠ তথ্য পাওয়া যায় জানুয়ারি ২০১১ সালে। জলদস্যুরা সেসময় এমভি বেলুগা নমিনেসন নামে একটি জাহাজ ভারত মহাসাগর থেকে নিয়ন্ত্রণে নেয় কিন্তু জাহাজে যথেষ্ট পরিমাণ জ্বালানি ছিল না বলে তারা সেটিকে সেখান থেকে সরাতে পারছিল না। এরপর জলদস্যুরা এমভি ইয়র্কের সাহায্যে আটক করা জাহাজে জ্বালানি সরবরাহ করে সোমালিয়ার দিকে নিয়ে যেতে বাধ্য করে।

এমভি ইয়র্ক জলদস্যুদের বহরে যুক্ত হওয়ার পর অনেক বিশ্লেষকরা মনে করেন, তাদের সক্ষমতা আগের চেয়ে বৃদ্ধি পেয়েছে কারণ পূর্বে তারা ছোট ছোট নৌকার সাহায্যে কোন জাহাজকে আক্রমণ করত ও তা দখল করে নিত কিন্তু ইয়র্কের মত আধুনিক জাহাজ দখল করার পর তাদের সক্ষমতা বেড়ে গিয়েছে বহুগুন। এরকম বণিক জাহাজ তাদের মাতৃ জাহাজ হিসেবে ব্যবহারের ফলে তাদের গতি ও আরো অনেক সকার্যক্রম বৃদ্ধি পেয়েছে উল্লেখযোগ্যভাবে। এছাড়া নেভিগেশন প্রযুক্তি ব্যবহার করে তারা বর্তমানে সমুদ্রের আবহাওয়ার গতি প্রকৃতিও নির্ণয় করতে পারছে। এ জাহাজ ব্যবহার করে তারা এমভি ইয়র্কের সমপরিমান জাহাজকে ভারী অস্ত্রশস্ত্রসহ আক্রমণ করতে পারছে সহজেই। এছাড়া জলদস্যু প্রতিরোধকারী দলের সদস্যরাও আর আগের মত জলদস্যু নিমূর্লে আক্রমণ করতে পারছে না কারণ এরকম বড় জাহাজে জিম্মী অনেক বন্দি থাকার সম্ভবনা রয়েছে।

২০১০ এর শেষের দিকে এমভি ইয়র্কের সাথে সাথে আরো চারটি বাণিজ্য জাহাজ জলদস্যুরা তাদের মাতৃজাহাজ হিসেবে ব্যবহার শুরু করেছে যার সবগুলোই দখল করা। জাহাজগুলো হল, রাসায়নিক পণ্য পরিবাহী ট্যাংকার এমভি হানিবল ২, ট্যাংকার এমভি পোলার, রাসায়নিক পণ্য পরিবাহী ট্যাংকার এমটি মটিভেটর ও এমভি ইজুমি।

তথ্যসূত্র 

জলদস্যু জাহাজ
জলদস্যুতা
ট্যাংকার
সোমালিয়ায় জলদস্যুতা
২০০০-এর জাহাজ
২০১০-এ সামুদ্রিক ঘটনা
২০১১-এ সামুদ্রিক ঘটনা
ক্রেপাসকুলার

গোধূলিকালীন () প্রাণী হল তারা, যারা প্রধানত গোধূলির সময়ে অর্থাৎ ভোরে এবং সন্ধ্যায় সক্রিয় থাকে।

ব্যুৎপত্তি এবং প্রয়োগবিধি 
Crepuscular শব্দটি লাতিন Crepusculum, অর্থ গোধূলি, থেকে উদ্ভূত হয়েছে। এর অর্থ সাধারণত দিনের উজ্জ্বল আলোতে এবং রাতের গভীর অন্ধকারে সক্রিয় দিবাচর ও নিশাচর প্রাণী থেকে ভিন্নতা প্রকাশ করে। এই ভিন্নতা অবশ্য পরম কিছু নয়, কারণ গোধূলিকালীন প্রাণীরা তীব্র চন্দ্রালোকে রাতে অথবা দিনের ম্লান আলোতেও সক্রিয় হয়ে উঠতে পারে। এই শব্দের ব্যবহার অনেকটাই অস্পষ্ট, উদাহরণস্বরূপ, কিছু প্রাণী রয়েছে যাদেরকে নিশাচর বলা হয়, তারা আসলে গোধূলিকালীন প্রাণী।

গোধূলিকালীন আচরণের বিশেষ শ্রেণীর মধ্যে অন্তর্ভুক্ত রয়েছে প্রভাতি বা ম্যাটুটিনাল এবং সান্ধ্যকালীন বা ভেসপেরটাইন যারা যথাক্রমে ভোর এবং সন্ধ্যাকালে সক্রিয় থাকে। যারা ভোর এবং সন্ধ্যা, উভয় সময়েই সক্রিয় থাকে তাদের বাইমোডাল সক্রিয়তার ধরন রয়েছে বলে মনে করা হয়।

অভিযোজনের সাথে প্রাসঙ্গিকতা 
সক্রিয়তার বিভিন্ন ধরনকে মূলত শিকারীবিরোধী অভিযোজন বলে ধারণা করা হয়, যদিও এর কিছু কিছু শিকারী অভিযোজনও হতে পারে। অনেক শিকারী প্রাণী খাদ্য সংগ্রহে প্রধানত রাতের আঁধারে বের হয়, আবার অন্যান্যরা বের হয় পূর্ণ সূর্যালোকে। এভাবে, ক্রেপাসকুলার বা গোধূলিকালীন স্বভাব শিকারের চাপ কমিয়ে এসব প্রাণীর পপুলেশন বৃদ্ধি করে। এই ঘটনা একটা নতুন ভারসাম্য আসার আগ পর্যন্ত সেসব শিকারীদেরকে উত্তম খোরাকের সুযোগ করে দেয় যারা তাদের মনোযোগ ক্রেপাসকুলার শিকারের উপর নিবদ্ধ রাখে। এরকম পরিবর্তীত ভারসাম্য ইকোলজিতে সর্বত্র বিদ্যমান।

কতিপয় শিকারী প্রজাতি অন্যান্য শিকারীদের সাথে প্রতিযোগীতার ফলে নিজস্ব স্বভাবকে বিন্যস্ত করে নেয়। উদাহরণ হিসেবে বলা যায় গ্যালাপাগোস দ্বীপে
পুঞ্জেরর উপর নির্ভরশীল শর্ট-ইয়ারড পেঁচার কথা যারা এমনিতে সাধারণত দিবাচর, কিন্তু গ্যালাপাগোস হকের বাসস্থান শান্তা ক্রুজের মতোন অন্যান্য দ্বীপপুঞ্জে এরা গোধূলিকালীন বা ক্রেপাসকুলার হয়।

শিকারের সাথে সংশ্লিষ্টতা ছাড়াও গরম অঞ্চলে ক্রেপাসকুলার সক্রিয়তা তাপীয় পীড়ন এড়ানোর জন্য অন্যতম উপায়।

ক্রেপাসকুলার আচরণের সংঘটন 
আমাদের পরিচিত অনেক স্তন্যপায়ী প্রজাতি ক্রেপাসকুলার। এদের মধ্যে রয়েছে, কিছু বাদুড়, হ্যামস্টার (ধেড়ে ইঁদুরের মতো প্রাণী), বিড়াল, কুকুর, খরগোশ, ফেরেট (নকুল-জাতীয় সাদা রঙের প্রাণীবিশেষ), গিনিপিগ, এবং ইঁদুর। অন্যান্য স্তন্যপায়ী ক্রেপাসকুলারের মধ্যে আছে ওসেলট (মধ্য আমেরিকার চিতাবাঘের মতো একজাতের বেড়াল), প্রসিমিয়ান, লাল পান্ডা, ভালুক, হরিণ, মুজ (আমেরিকার হরিণবিশেষ), চিনচিলা (দক্ষিণ আমেরিকার কাঠবিড়ালসদৃশ জন্তুবিশেষ), নেংটি ইঁদুর, স্কাংক (উত্তর আমেরিকার ভোঁদড়জাতীয় প্রাণীবিশেষ), ওয়ামব্যাট, কুয়ল, চিত্রা হায়েনা, ববক্যাট, টেনরেসিডা, কেপিবারা, আফ্রিকান বন্য কুকুর, সিটাটুঙ্গা, এবং বিলুপ্ত তাসমানিয়ান বাঘ। ক্রেপাসকুলার পাখির মধ্যে কমন নাইটহক, চিমনি সুইফট, আমেরিকান উডকক, এবং স্পটেড ক্রেক উল্লেখযোগ্য।

অনেক মথ, গুবরে পোকা, মাছি, এবং অন্যান্য কীটও গোধুলিচারি, মূলত ভেসপেরটাইন।

তথ্যসূত্র 

প্রাণীবিদ্যা
জীববিজ্ঞান
প্রাণী-আচরণ বিজ্ঞান
রাত
জেপি ডুমিনি

জ্যঁ-পল ডুমিনি (; জন্ম: ১৪ এপ্রিল, ১৯৮৪) কেপ টাউনের স্ট্যান্ডফন্টেইনে জন্মগ্রহণকারী দক্ষিণ আফ্রিকান ক্রিকেট ধারাভাষ্যকার ও প্রাক্তন আন্তর্জাতিক ক্রিকেটার। সংক্ষেপে তিনি জেপি ডুমিনি নামে বৈশ্বিকভাবে পরিচিত।

দক্ষিণ আফ্রিকা দলে বামহাতি ব্যাটসম্যান ও ডানহাতি অফ স্পিন বোলার হিসেবে খেলে থাকেন। কেপে জন্মগ্রহণ করলেও বড় হয়েছেন ওয়েস্টার্ন কেপে। বর্তমানে ঘরোয়া ক্রিকেটে নিজ রাজ্য দল কেপ কোবরাজে খেলছেন।

ক্রীড়া জীবন 
শীর্ষসারির ব্যাটসম্যানরূপে ডুমিনি সফলতা লাভ করেছেন, দক্ষ ফিল্ডার ও কার্যকর পরিবর্তিত বোলাররূপে পরিচিত পেয়েছেন। ২০০৪ সালে শ্রীলঙ্কার বিপক্ষে একদিনের আন্তর্জাতিকে অভিষিক্ত হয়েছেন। আঘাতপ্রাপ্ত সহ-অধিনায়ক অ্যাশওয়েল প্রিন্সের পরিবর্তে ডুমিনির টেস্ট অভিষেক ঘটে ১৭ ডিসেম্বর, ২০০৮ তারিখে পার্থের ওয়াকায়। অপরাজিত অর্ধ-শতকের পাশাপাশি দ্বিতীয় ইনিংসের জয়সূচক রানটি আসে এবি ডি ভিলিয়ার্সের সাথে অবিচ্ছিন্ন জুটি বেঁধে। পরের টেস্টে নিচের সারির ব্যাটসম্যানদের নিয়ে প্রথম সেঞ্চুরি করেন। বক্সিং ডে টেস্টের খেলাটিতে ২০০ রানের মধ্যে ৭ উইকেট পড়ে যায়। এ অবস্থায় ডেল স্টেইনকে (৭৬) সাথে নিয়ে ১৮০ রান করেন। এর মাধ্যমে গ্রেইম ও পিটার পোলকের অস্ট্রেলিয়ার বিপক্ষে সৃষ্ট রেকর্ডটি ভেঙ্গে ফেলেন। দক্ষিণ আফ্রিকা ৬২ রানে এগিয়ে থেকে ৯ উইকেটের বিজয় অর্জন করে। এরফলে দক্ষিণ আফ্রিকা প্রথমবারের মতো সিরিজ জয় করে। পাশাপাশি ১৬ বছরের মধ্যে অস্ট্রেলিয়া নিজ মাটিতে প্রথমবারের মতো হারে।

ক্রিকেট বিশ্বকাপ 
৭ জানুয়ারি, ২০১৫ তারিখে ক্রিকেট সাউথ আফ্রিকা কর্তৃপক্ষ ২০১৫ সালের ক্রিকেট বিশ্বকাপের জন্য তাদের পরিচালনাধীন দক্ষিণ আফ্রিকা ক্রিকেট দলের ১৫-সদস্যের চূড়ান্ত তালিকা প্রকাশ করে। এতে ডুমিনিও দলের অন্যতম সদস্য মনোনীত হন। ১৫ ফেব্রুয়ারি, ২০১৫ তারিখে গ্রুপ পর্বের ১ম খেলায় জিম্বাবুয়ের বিপক্ষে তিনি অংশগ্রহণ করেন। ৫ম উইকেট জুটিতে ডেভিড মিলারকে সাথে নিয়ে অবিচ্ছেদ্যভাবে একদিনের আন্তর্জাতিকের ইতিহাসের সর্বোচ্চ ২৫৬* রানের নতুন রেকর্ড গড়েন।

২০১৫ সালের ক্রিকেট বিশ্বকাপের নক-আউট পর্বের কোয়ার্টার ফাইনালে শ্রীলঙ্কার বিরুদ্ধে প্রথম দক্ষিণ আফ্রিকান হিসেবে বিশ্বকাপে হ্যাট্রিক করেন ডুমিনি। ধারাবাহিকভাবে তিনি অ্যাঞ্জেলো ম্যাথিউস, নুয়ান কুলাসেকারা ও থারিন্ডু কৌশলকে আউটের মাধ্যমে দুই ওভারের সমন্বয়ে গড়া একদিনের আন্তর্জাতিকের ৩৮তম হ্যাট্রিক সম্পন্ন করেন। এরফলে প্রথমবারের মতো বিশ্বকাপের নক-আউট পর্বের কোন খেলা অত্যন্ত সংক্ষিপ্ত সময়ে শেষ হয়ে যায়। তার দল ৯ উইকেটেব ব্যবধানে জয়সহ প্রথমবারের মতো বিশ্বকাপের নক-আউট পর্বে জয় পায়।

ইন্ডিয়ান প্রিমিয়ার লিগ

তথ্যসূত্র

আরও দেখুন 
 গ্রেইম স্মিথ
 দক্ষিণ আফ্রিকা জাতীয় ক্রিকেট দল
 একদিনের আন্তর্জাতিক ক্রিকেটে হ্যাট্রিকের তালিকা
 ২০১৩ দক্ষিণ আফ্রিকা ক্রিকেট দলের শ্রীলঙ্কা সফর

বহিঃসংযোগ 

 
 

১৯৮৪-এ জন্ম
জীবিত ব্যক্তি
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
একদিনের আন্তর্জাতিকে হ্যাট্রিক লাভকারী
ওয়েস্টার্ন প্রভিন্সের ক্রিকেটার
কেপ কোবরাজের ক্রিকেটার
কেপ টাউন থেকে আগত ক্রিকেটার
ডেভনের ক্রিকেটার
ডেকান চার্জার্সের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
মুম্বই ইন্ডিয়ান্সের ক্রিকেটার
সানরাইজার্স হায়দ্রাবাদের ক্রিকেটার
ইসলামাবাদ ইউনাইটেডের ক্রিকেটার
দক্ষিণ আফ্রিকান খ্রিস্টান
দিল্লি ক্যাপিটালসের ক্রিকেটার
ক্যারিবিয়ান প্রিমিয়ার লিগ

ক্যারিবিয়ান প্রিমিয়ার লিগ (সংক্ষেপে সিপিএল অথবা সিপিএলটি২০) ওয়েস্ট ইন্ডিজ ক্রিকেট বোর্ড দ্বারা ক্যারিবীয় অনুষ্ঠিত বার্ষিক টি২০ ক্রিকেট টুর্নামেন্ট। এটি ২০১৩ সালে প্রথম অনুষ্ঠিত হয় এবং এটি ক্যারিবিয়ান টুয়েন্টি২০ এর প্রতিস্থাপিত টুর্নামেন্ট। বর্তমানে এটির স্পন্সর হিরো মটোকর্প এবং অফিশিয়ালভাবে টুর্নামেন্টের নাম হিরো সিপিএল২০। প্রথম আসরে জ্যামাইকা তালাওয়াস গায়ানা আমাজন ওয়ারিয়র্সকে হারিয়ে চ্যাম্পিয়ন হয়।

ইতিহাস 
ওয়েস্ট ইন্ডিজ ক্রিকেট বোর্ড প্রথম সেপ্টেম্বর ২০১২ সালে ক্যারিবিয়ান প্রিমিয়ার লিগের জন্য পরিকল্পনা ঘোষণা করে। ডিসেম্বর ১৩, ২০১২ তারিখে ওয়েস্ট ইন্ডিজ ক্রিকেট বোর্ড লিগে অর্থায়নের জন্য, ভেরুস ইন্টারন্যাশনালের প্রতিষ্ঠাতা আজমল ​​খানের সঙ্গে একটি চুক্তি চূড়ান্ত করেছে বলে ঘোষণা দেয়। চুক্তির অংশ হিসেবে, ওয়েস্ট ইন্ডিজ ক্রিকেট বোর্ড বর্তমান তহবিলে বার্ষিক ২০ রিটেইনার চুক্তি ছাড়াও খেলোয়াড়দের জন্য অতিরিক্ত রিটেইনার চুক্তির জন্য ভেরুস ইন্টারন্যাশনালের থেকে অতিরিক্ত তহবিল পাবে।

টুর্নামেন্টের জন্য তারিখ ২৯ জুলাই থেকে ২৬ আগস্ট নিশ্চিত করা হয়। ২০১৫ টুর্নামেন্ট ২১ জুন থেকে ২৬ জুলাই অনুষ্ঠিত হবে।

দলসমূহ 
টুর্নামেন্টে ছয় ফ্রেঞ্চাইজিসহ প্রতি দলে ১৫জন চুক্তিবদ্ধ খেলোয়াড় রয়েছে। এছাড়া প্রতি দলে সর্বোচ্চ ৪জন বিদেশি খেলোয়াড় ও ২৩ বছর বয়সের নিচে ৪ জন খেলোয়াড়ের অন্তর্ভুক্ত রয়েছে। প্রতিটি দল একজন স্থানীয় এবং একজন আন্তর্জাতিক ফ্রেঞ্চাইজি খেলোয়াড় রয়েছে। দল গঠনের খসড়া হয় ৫ জুন ২০১৩ তারিখে।

মাঠ

টুর্নামেন্টের ফলাফল

তথ্যসূত্র 

ক্যারিবিয়ান প্রিমিয়ার লিগ
চ্যাম্পিয়নস লিগ টুয়েন্টি২০
ওয়েস্ট ইন্ডিজে ক্রিকেট
২০শ শতাব্দীতে ওয়েস্ট ইন্ডিয়ান ক্রিকেট
টুয়েন্টি২০ ক্রিকেট লিগ
পেশাদার ক্রিকেট লিগ
এমব্রোজ লাইট (জাহাজ)

এমব্রোজ লাইট ছিল কলম্বিয়ার বিদ্রোহীদের দ্বারা পরিচালিত একটি ব্রাইজেনটাইন (দুই মাস্তুল বিশিষ্ঠ ভেসেল বা জাহাজ)। ১৮৮৫ সালে যুক্তরাষ্ট্রের নৌবাহিনীর ইউএসএস এলিয়েন্স (ছোট গানবোট) নামক জাহাজ এটিকে জলদস্যুতার অভিযোগে আটক করে। পরবর্তীতে একটি আদালত জলদস্যুতার অভিযোগ বাতিল করে দেয়।

আটক 
২৪শে এপ্রিল দক্ষিণ আটলান্টিক স্কোয়াড্রনের কমান্ডার লুইস ক্লার্ক কলম্বিয়ার ক্যারিবীয় উপকূলের কার্টাগেনার উদ্দেশ্যে যাত্রা করেছিলেন। হঠাৎ এলিয়েন্সের সদস্যরা কালো কাপড়ে লাল ক্রস চিহ্ন আঁকা পতাকা সংবলিত এমব্রোজ লাইটকে দেখতে পায়। পতাকা দেখে নৌবাহিনীর সদস্যরা এটিকে জলদস্যুদের জাহাজ বলে মনে করেন, কারণ তখনকার সময়ে জলদস্যুরা কোন জাহাজ আক্রমণের প্রাক্কালে জলি রজার নামে এ ধরনের পতাকার ব্যবহার করত। আমেরিকানরা যুদ্ধের প্রস্ততি নিতে শুরু করেন কিন্তু কাছাকাছি আসার পর তারা এমব্রোজ লাইট থেকে কলম্বিয়ার কল সাইন শুনতে পান ও এমব্রোজ লাইটও এলিয়েন্সকে দেখে থেমে যায়। কমান্ডার ক্লার্ক, লেফটেনান্ট এম. ফিশারের নেতৃত্বে একটি অনুসন্ধানী দল এমব্রোজ লাইটে প্রেরণ করেন। দলটি এমব্রোজ লাইটে সন্ধান করে জাহাজটিকে সশস্ত্র ও ৬০ জন সশস্ত্র লোককে খুঁজে পান। অস্ত্রের একটি বড় চালান আবিষ্কার করেন। কলম্বিয়ার বিদ্রোহীরা তাদের নেতা পেদ্রু লারর পত্র দেখান ও কার্টাগেনাতে অবরোধের অনুমতি চান। কিন্তু কমান্ডার ক্লার্ক পত্রটি উপেক্ষা করে বিদ্রোহীদের বন্দি ও এমব্রোজ লাইটকে উপহার হিসেবে আটক করেন। ক্লার্ক লেফটেনান্ট ফিশারের সাথে আরো দশ জন সদস্য দিয়ে এমব্রোজ লাইটের ক্যাপ্টেন নিয়োগ করেন এবং নিউ ইয়র্কের দিকে যাত্রা করে।

আদালতের রায় 
আদালতে এটি নিয়ে বিচার উস্থাপিত হলে, আদালত বলেন, ইউএসএস এলিয়েন্স জাহাজটি আটক করে কোন ভুল করেনি কারণ বিদ্রোহীদের নেতা পেদ্রু লারার এরকম একটি যুদ্ধ জাহাজ পরিচালনার অনুমতি নেই। রায়ে আরো বলা হয়, একটি নির্দিষ্ট পরিমাণ জড়িমানার বিনিময়ে জাহাজটি এর কলম্বিয়ার মালিকের কাছে ফেরত পাঠানো হবে। এছাড়া আদালত রুল জাড়ি করেন, কলোম্বিয়ার গৃহযুদ্ধের সময় সৈন্যদের আনা নেওয়ায় জাহাজটি ব্যবহৃত হবে। যখন কার্টাগেনাতে যুদ্ধ ছড়িয়ে পরে তখন যুক্তরাষ্ট্রের পররাষ্ট্রমন্ত্রী থমাস এফ. বেয়ার্ড এমব্রোজ লাইট ও এর বন্দিদের মুক্ত করে দেন।

এই সিদ্ধান্তটি শুধুমাত্র যুক্তরাষ্টের জলদস্যু আইনের অওতায় নেওয়া হয়েছিল, যেখানে উল্লেখ রয়েছে কাকে জলদস্যু বলা যাবে এবং কাকে বলা যাবে না।

তথ্যসূত্র 

 

জলদস্যুতা
জলদস্যু জাহাজ
কলম্বিয়ার ইতিহাস
১৮৮৫-এ সামুদ্রিক ঘটনা
প্রাণহানিবিহীন লড়াই ও সংঘাত
ক্যারিবীয় জলদস্যুতা
মার্কিন যুক্তরাষ্ট্রের নৌবাহিনী কর্তৃক আটককৃত জাহাজ
রজার ওয়াই. তিসিয়েন

রজার ওয়াই. তিসিয়েন (১ ফেব্রুয়ারি, ১৯৫২) একজন চীনা মার্কিন প্রাণরসায়নবিদ। তিনি ইউনিভার্সিটি অব ক্যালিফোর্নিয়া, সান ডিয়েগো এর রসায়ন ও প্রাণরসায়নের একজন অধ্যাপক। তিনি ২০০৮ সালে রসায়নে নোবেল পুরস্কার লাভ করেন।

জন্ম ও শিক্ষাজীবন 
তিসিয়েন হার্ভার্ড বিশ্ববিদ্যালয় থেকে ১৯৭২ সালে পদার্থবিজ্ঞান ও রসায়নে ব্যাচেলর অব সায়েন্স ডিগ্রি অর্জন করেন। তিনি কেমব্রিজ বিশ্ববিদ্যালয় থেকে ১৯৭৭ সালে পিএইচডি ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন ১৯৮২ থেকে ১৯৮৯ সাল পর্যন্ত। ১৯৮৯ সাল থেকে ইউনিভার্সিটি অব ক্যালিফোর্নিয়া, সান ডিয়েগো তে শিক্ষকতা করছেন।

পুরস্কার ও সম্মাননা 
 নোবেল পুরস্কার, (২০০৮)

তথ্যসূত্র

সম্পর্কিত প্রকাশনা

বহিঃসংযোগ 

Nobel Prize in Chemistry, 2008
 Tsien lab Website
 Dr H.P. Heineken Prize for Biochemistry and Biophysics 2002
Tsien Nobel Prize lecture
 The Wolf Prize in Medicine in 2004 (detail) 
 Research done by Roger Y. Tsien 
 The Chemistry of Fluorescent Indicators: the Work of Roger Y. Tsien 

হার্ভার্ড বিশ্ববিদ্যালয়ের প্রাক্তন শিক্ষার্থী
১৯৫২-এ জন্ম
নোবেল বিজয়ী রসায়নবিদ
ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
চিকিৎসাবিজ্ঞানে ওল্ফ পুরস্কার বিজয়ী
চীনা বংশোদ্ভূত মার্কিন ব্যক্তি
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০১৬-এ মৃত্যু
মার্কিন নোবেল বিজয়ী
মার্কিন প্রাণরসায়নবিদ
রয়েল সোসাইটির বিদেশি সদস্য
হার্ভার্ড কলেজের প্রাক্তন শিক্ষার্থী
ইউরোপীয় আণবিক জীববিজ্ঞান সংস্থার সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্যালিফোর্নিয়া বিশ্ববিদ্যালয়, বার্কলির শিক্ষক
রডরিক ম্যাকিনন

রডরিক ম্যাকিনন রকফেলার বিশ্ববিদ্যালয় এর মলিকুলার নিউরোবায়োলজি এবং বায়োফিজিক্সের একজন অধ্যাপক। তিনি ২০০৩ সালে রসায়নে নোবেল পুরস্কার লাভ করেন।

জীবনী 
ম্যাকিনন ম্যাসাচুসেটসের বারলিংটনে জন্মগ্রহণ করেন। তিনি ব্র্যান্ডেইজ বিশ্ববিদ্যালয় থেকে ১৯৭৮ সালে প্রাণরসায়নে ব্যাচেলর্স ডিগ্রি লাভ করেন। তিনি ১৯৮২ সালে ডক্টর অব মেডিসিন ডিগ্রি লাভ করেন। ১৯৮৯ সালে হার্ভার্ড বিশ্ববিদ্যালয় এ শিক্ষক হিসেবে নিয়োগ লাভ করেন।

তথ্যসূত্র

বহিঃসংযোগ 
 Biography and Bibliographic Resources, from the Office of Scientific and Technical Information, United States Department of Energy
 Interview with Roderick MacKinnon by Harry Kroto Freeview video provided by the Vega Science Trust.
 Website of his lab at The Rockefeller University
 Ion Channel Chemistry: The Electrical System of Life  Transcribed video of a May 2008 talk by MacKinnon, sponsored by the Oregon State University Libraries.
 Nobel Lecture by Roderick MacKinnon, 2003

হার্ভার্ড বিশ্ববিদ্যালয়ের শিক্ষক
জীবিত ব্যক্তি
নোবেল বিজয়ী রসায়নবিদ
১৯৫৬-এ জন্ম
২০শ শতাব্দীর মার্কিন পদার্থবিজ্ঞানী
মার্কিন নোবেল বিজয়ী
মার্কিন কোম্পানি প্রতিষ্ঠাতা
মার্কিন উদ্ভাবক
মার্কিন স্নায়ুবিজ্ঞানী
ব্র্যান্ডেস বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
পিটার আগ্রি

পিটার আগ্রি একজন মার্কিন চিকিৎসক, অধ্যাপক এবং আণবিক জীববিজ্ঞানী। তিনি ২০০৩ সালে রসায়নে নোবেল পুরস্কার লাভ করেন।

জীবনী 
আগ্রি মার্কিন যুক্তরাষ্ট্রের মিনেসোটা অঙ্গরাজ্যের নর্থফিল্ড শহরে জন্মগ্রহণ করেন। তিনি জনস হপকিন্স বিশ্ববিদ্যালয় থেকে ১৯৭৪ সালে ডক্টর অব মেডিসিন ডিগ্রি লাভ করেন।

তথ্যসূত্র

বহিঃসংযোগ
 Nobel Prize Inspiration Initiative
 Johns Hopkins Malaria Research Institute
 Bringing Health Research to the Renewed U.S.-Myanmar Relationship, June 2012, Science & Diplomacy
 Johns Hopkins Media Story on his Nobel prize
 Nobel citation
 Agre Nobel Prize lecture
 Nobel laureate: Gov't, science research clash post September 11 The Daily Cardinal
 Webpage at Duke
 Coverage of October 21, 2005 speech by The Chronicle, Duke's student newspaper
 Video interview with Stephen Colbert October 19, 2006
 Video intervista a Peter Agre su Asia.it 

জনস হপকিন্স বিশ্ববিদ্যালয়ের শিক্ষক
ডিউক বিশ্ববিদ্যালয়ের শিক্ষক
নোবেল বিজয়ী রসায়নবিদ
নরওয়েজীয় বংশোদ্ভূত মার্কিন ব্যক্তি
সুয়েডীয় বংশোদ্ভূত মার্কিন ব্যক্তি
মার্কিন ফিলোসফিক্যাল সোসাইটির সদস্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন আণবিক জীববিজ্ঞানী
মার্কিন নোবেল বিজয়ী
জনস হপকিন্স বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
১৯৪৯-এ জন্ম
জীবিত ব্যক্তি
রুশ বিজ্ঞান অ্যাকাডেমির বিদেশী সদস্য
মার্কিন লুথারান
পাকিস্তান একাডেমি অফ সায়েন্সেসের বিদেশী সভ্য
অ্যালান ম্যাকডিয়ারমিড

অ্যালান গ্রাহাম ম্যাকডিয়ারমিড একজন রসায়নবিদ। তিনি ২০০০ সালে রসায়নে নোবেল পুরস্কার লাভ করেন।

জীবনী 
তিনি ইউনিভার্সিটি অব উইসকনসিন, ম্যাডিসন থেকে অজৈব রসায়নে ১৯৫২ সালে মাস্টার্স ও ১৯৫৩ সালে পিএইচডি ডিগ্রি অর্জন করেন। তিনি ১৯৫৫ সালে কেমব্রিজ বিশ্ববিদ্যালয় থেকে আবার পিএইচডি ডিগ্রি অর্জন করেন। তিনি ইউনিভার্সিটি অব সেন্ট অ্যান্ড্রুজ এর রসায়ন অনুষদে এক বছর শিক্ষকতা করেন। তিনি পরে পেন্সিল্‌ভেনিয়া বিশ্ববিদ্যালয় এ শিক্ষক হিসেবে যোগ দেন, যেখানে ১৯৬৪ সালে পূর্ণ অধ্যাপক পদে উন্নীত হন। এখানে তিনি ৪৫ বছর পর্যন্ত শিক্ষকতা করেন। ২০০২ সালে ইউনিভার্সিটি অব টেক্সাস অ্যাট ডালাস এ শিক্ষক হিসেবে যোগ দেন।

তথ্যসূত্র

বহিঃসংযোগ 

 Biography on Nobel Prize website 
 MacDiarmid Nobel Prize lecture
 McDiarmid Institute Web Site
  from the Dictionary of New Zealand Biography
 Photograph, Biography and Bibliographic Resources, from the Office of Scientific and Technical Information, United States Department of Energy
 MacDiarmid's Page at The University of Texas at Dallas
 MacDiarmid's page at the University of Pennsylvania
 New Zealand Edge biography
 List of MacDiarmid's publications
 Interview with Alan MacDiarmid Freeview video provided by the Vega Science Trust.
 Kiwi Nobel winner MacDiarmid dies 
 Alan MacDiarmid Image Collection Finding Aid at the Othmer Library, Chemical Heritage Foundation

উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
১৯২৭-এ জন্ম
২০০৭-এ মৃত্যু
রাদারফোর্ড পদকপ্রাপ্ত
পেন্সিল্‌ভেনিয়ায় দুর্ঘটনাজনিত মৃত্যু
ঝরনা থেকে দুর্ঘটনাজনিত মৃত্যু
ভিক্টোরিয়া ইউনিভার্সিটি অব ওয়েলিংটনের প্রাক্তন শিক্ষার্থী
ইউনিভার্সিটি অব টেক্সাস, ডালাসের শিক্ষক
পেনসিলভেনিয়া বিশ্ববিদ্যালয়ের শিক্ষক
পলিমার বিজ্ঞানী ও প্রকৌশলী
নোবেল বিজয়ী রসায়নবিদ
নিউজিল্যান্ডের নোবেল বিজয়ী
নিউজিল্যান্ডীয় বংশোদ্ভুত আমেরিকান
নিউজিল্যান্ডীয় রসায়নবিদ
অর্ডার অব নিউজিল্যান্ডের সদস্য
সিডনি সাসেক্স কলেজ, কেমব্রিজের প্রাক্তন শিক্ষার্থী
সেন্ট অ্যাণ্ড্রুজ বিশ্ববিদ্যালয়ের শিক্ষাবিদ
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রয়েল সোসাইটির সভ্য
ওয়েলিংটনের ভিক্টোরিয়া বিশ্ববিদ্যালয়ের প্রাক্তন শিক্ষার্থী